Ljóðasöngvar frá sex löndum á nýjum diski Sigurður Bragason barítón flytur sönglög með mörgu af því besta sem til er í evrópskri sönglagahefð . Íslenskar perlur eru einnig þar á meðal , svo og lög eftir hann sjálfan . Hann segist semja tónlist þegar tími vinnst til og þau lög útsetur hann sjálfur . Sigurður Bragason barítónsöngvari flytur 26 ljóðasöngva á nýjum geisladisk . MYND / ÞÓRSTEINN SIGURÐSSON Auglýsing Nýlega kom út geisladiskur með ljóðasöng Sigurðar Bragasonar , barítón . Það er Hjálmur Sighvatsson sem leikur undir á píanó . Á disknum eru 26 lög eftir Jón Leifs , Árna Thorsteinsson , Sigvalda Kaldalóns , Karl O. Runólfsson , Árna Björnsson , Jón Ásgeirsson , Áskel Másson , Sigurð Bragason og Tryggva M. Baldvinsson ásamt mörgu því besta sem evrópsk sönglagahefð hefur upp á að bjóða , svo sem verk eftir Tsjaikovski , Beethoven , Schubert , Schumann , Liszt , Strauss og Verdi . „ Tilurðin er sú að okkur var boðið að koma fram í London , New York og Wahington með íslenskt prógram , “ segir Sigurður . “ Samhliða var okkur boðið að vera með aðra dagskrá með rússneskum lögum og lögum eftir Liszt , Tsjaikovski , Rachmaninoff og fleiri . „ Þetta varð til þess að okkur langaði til að hljóðrita þetta efni . “ Sigurður segir lögin flutt á frummálunum þó efnið sé á íslensku í bókinni sem fylgir . Diskurinn er einnig gefinn út í Þýskalandi þar sem hann er tekinn upp , en það er Penninn-Eymundsson sem dreifir honum hérlendis . Sigurður er búsettur hérlendis en ferðast utan til tónleikahalds . „ Við bjuggum á Ítalíu þegar ég var í söngnámi en fluttum svo heim . “ Hann segir formið , það er ljóðasöngur , þægilegra en óperuformið , einkum vegna þess að ópera krefst langs æfingatíma . „ Ef við sækjum til dæmis listahátíð í öðru landi þá er það kannski ekki nema fimm daga ferð , “ segir Sigurður . „ Hjálmur fylgir mér oft á þessum ferðum en einnig hefur líka Vovka Askhenazy leikið undir á tónleikum og sömuleiðis Bjarni Þ. Jónatansson og Ólafur Elíasson . “ Sigurður segir geisladiska með sígildri tónlist virðast halda velli lengur en diska með annars konar tónlist . „ Það er enn blómleg verslun með geisladiska með sígildri tónlist á Ítalíu og í Þýskalandi , “ segir Sigurður . „ Það er eins og þeir hafi ekki farið jafnhratt í gegnum breytinguna yfir í stafrænt efni eins og víða annars staðar . “ Hann segir viðtökurnar hafi verið mjög góðar . „ Margir setja sig í samband og óska eftir að fá diskinn sendan . Salan í verslunum hefur líka gengið ágætlega . “ Sigurður segir að þetta efni sé líka aðgengilegt á stafrænu formi . „ Þessi þýski útgefandi hefur sett efnið á Youtube , Spotify , Amason og víðar á stafrænu formi . Í framhaldinu hefur okkur svo verið boðið að halda tónleika í Stuttgart , Bonn og víðar sem ekki tímabært að tilgreina . “ Á diskinum eru einnig ný lög eftir Sigurð sem hann útsetur sjálfur . „ Þegar ég var á Ítalíu að læra að syngja , lærði ég líka tónsmíðar . Í gegnum tíðina hef ég verið að semja tónlist , þegar ég hef haft tíma . Það er svolítið gaman að því að vera einnig með lög eftir sig á disknum , “ segir Sigurður að lokum .